Ruotsalaistutkimus: - Digitoday - Ilta-Sanomat
Web-terapiasta apua tinnituksen vaivaamille
Julkaistu: 24.9.2002 9:30
24.9.2002 9:30
Kun korvat soivat, monesti ainut toimiva hoito on tilanteeseen sopeutuminen. Internet-terapia voisi auttaa monia, ruotsalaistutkimus kertoo.
Internetin avulla toteutettu terapia voi auttaa tinnituksesta eli korvien soimisesta tai huminasta kärsiviä ihmisiä, ruotsalaistutkimus kertoo. Tinnitus on tuttu vaiva jopa noin kymmenelle prosentille suomalaisistakin.
Itse tinnitusoireisiin ei juuri lääkehoito tehoa, mutta potilaiden elämänlaatua voidaan parantaa sopeutumisvalmennuksella ja kuntoutuksella. Korvissa soivaa ääntä voidaan myös peittää ulkoisten äänilähteiden avulla. Tinnitus vaivaakin eniten silloin, kun ympärillä vallitsee hiljaisuus. Siten se hankaloittaa esimerkiksi nukkumista.
Tinnituksesta kärsiville on tarjottu muun muassa kognitiivista terapiaa, jolla pyritään muuttamaan suhtautumista korvien sointiin. Koska itse vaivaan on vaikea puuttua, tavoitteena on sopeutua siihen eli kyetä torjumaan siitä johtuvia reaktioita, kuten hermostumista tai ahdistumista. Myös poisoppimishoidosta puhutaan.
Nettiterapia - lupaava sopeuttaja
Tuoreen ruotsalaistutkimuksen mukaan tinnituksesta kärsiviä voidaan auttaa hyvin myös verkko-oppimisen keinoja käyttäen, ei vain kasvokkain annetulla ryhmä- tai yksilöterapialla. Yhteensä 120 koehenkilön tutkimuksessa oli mukana 18-70 -vuotiaita ruotsalaisia.
Nettiteitse hoidetut osallistujat vastaanottivat kuuden viikon ajan erilaisia kognitiivisia harjoitustehtäviä. Edistymisestään heidän tuli raportoida säännöllisesti. Kysymyksiään ja huoliaan he voivat esittää terapian vetäjille sähköpostitse.
Web-terapian myötä osallistujien tinnituksesta johtuvat oireet, kuten masennus, ärsyyntyneisyys ja ahdistus, vähenivät merkittävästi enemmän kuin hoitoa saamattomalla vertailuryhmällä. Vaikka web-tereapiassakin vain alle kolmasosan oireet paranivat huomattavasti, valtaosa koki hoidon hyödylliseksi, tutkijat kertovat Psychosomatic Medicine -lehden syys-lokakuun numerossa.
Tutkijoiden mukaan seuraavaksi tulisi verrata kasvokkain annetun ja sähköisesti toteutetun terapian tuloksia keskenään.
"Nörttigeenit" altistavat jälkikasvun autismille?
Miksi huipputeknologian kehdossa syntyy tavallista runsaammin autistisia lapsia, pohditaan parhaillaan Yhdysvalloissa. Lue lisää ›
Päiväunet lievittävät infoähkyä
Miltä tuntuisi ottaa nokoset kesken työpäivän? Yhdysvaltalaisen tutkimuksen mukaan tunnin päiväunet puoltavat paikkaansa, kun tiedon käsittely alkaa kuormittaa päätä. Lue lisää ›
Sähköpostilla voi pitää lääkäriä loitommalla
Kuten keskustelulla voi sähköpostillakin olla terveyttä edistävä vaikutus, väittää yhdysvaltalainen yliopistotutkimus. Mikä tahansa vitsinvälitys ei kuitenkaan auta vaan kirjoittamalla pitää keventää tunne-elämän painolasteja. Lue lisää ›
Terveystiedon online-etsijät luottavaisia
Internetillä on entistä laajempi vaikutus siihen, miten ihmiset itseään ja terveyttään hoitavat. Amerikkalaistutkimuksen mukaan terve lähdekriittisyys unohtuu kuitenkin usein nettineuvoja etsittäessä. Lue lisää ›
Kännykästä on tullut houkutteleva väline kiusaajille niin työ- kuin koulumaailmassakin. Suomessa prepaid-liittymän voi ostaa kioskilta nimeään kertomatta, ja operaattori luokittelee salaviestitkin asiointipalvelujen numerosarjaan. Naamioitumisestaan huolimatta mobiilikiusaaja on silti monelle tuttu. Lue lisää ›
Nämä kuvat osoittavat, miten kaukana todellisuudesta Instagram-povipommit elävät – osuvat otokset kertovat enemmän kuin tuhat sanaa